CELEX: 31999R2740
Language: sl
Date: 1999-12-21
Title: Uredba Komisije (ES) št. 2740/1999 z dne 21. decembra 1999 o podrobnih pravilih za uporabo Uredbe Sveta (ES) št. 1447/1999 o določitvi seznama načinov vedenja, ki pomenijo resno kršenje pravil skupne ribiške politike

Pomembno pravno obvestilo

|

31999R2740

Uradni list L 328 , 22/12/1999 str. 0062 - 0064

		Uredba Komisije (ES) št. 2740/1999z dne 21. decembra 1999o podrobnih pravilih za uporabo Uredbe Sveta (ES) št. 1447/1999 o določitvi seznama načinov vedenja, ki pomenijo resno kršenje pravil skupne ribiške politikeKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 1447/1999 z dne 24. junija 1999 o določitvi seznama načinov vedenja, ki pomenijo resno kršenje pravil skupne ribiške politike [1], in zlasti člena 2(4) Uredbe Sveta,(1) ker morajo v skladu s členom 2(1) Uredbe (ES) št. 1447/1999 države članice Komisijo obvestiti o primerih vedenja, ki pomenijo resno kršenje pravil skupne ribiške politike in so jih odkrili nadzorni organi držav članic, ter ji poslati vse podatke v zvezi z ukrepi, ki so jih sprejeli upravni in/ali sodni organi;(2) ker je potemtakem treba opredeliti podatke, ki se predložijo, datume tovrstnih obvestil in obliko, ki se mora uporabiti;(3) ker mora v skladu s členom 2(2) Uredbe (ES) št. 1447/1999 Komisija podatke, ki jih prejme od držav članic, dati na voljo Svetu, Evropskemu parlamentu in Svetovalnemu odboru za ribištvo;(4) ker je torej treba določiti podrobna pravila za predložitev zadevnih podatkov navedenim organom;(5) ker so ukrepi, ki jih določa ta uredba, v skladu z mnenjem Upravljalnega odbora za ribištvo in ribogojstvo,SPREJELA NASLEDNJO UREDBO:Člen 11. Države članice z elektronskimi sredstvi obvestijo Komisijo pod posebno številko zadeve o vseh primerih vedenja, ki pomenijo resno kršenje pravil skupne ribiške politike in so jih odkrili nadzorni organi držav članic ter jih navedli v uradnem poročilu, ki opredeljuje naravo tovrstnih kršitev v skladu s tipologijo iz člena 1 Uredbe (ES) št. 1447/1999 in podaja podrobne podatke o kršitvah v skladu z vzorcem iz Priloge I z uporabo kod iz Priloge II.2. Komisijo obvestijo o vrsti sproženih postopkov, sprejetih odločbah (na vseh instancah) in podrobno opišejo naravo naloženih kazni.3. Države članice te podatke pošljejo Komisiji, prvič do 31. marca 2001 za leto 2000 in nato do 31. marca vsakega leta za prejšnje koledarsko leto.4. Letno poročilo držav članic zajema vse resne kršitve, ki jih navaja odstavek 1 in so bile odkrite v prejšnjem letu, kot tudi kršitve, ki so bile odkrite prej in za katere je odločba, ki je bila sprejeta v predhodnem letu, spremenila dejansko stanje.5. Oblika za pošiljanje ustreznih podatkov z elektronskimi sredstvi se določi po posvetu z državami članicami in Komisijo.Člen 2Komisija seznani Svet, Evropski parlament in Svetovalni odbor za ribištvo s splošnim pregledom podatkov, ki so jih poslale države članice v skladu s členom 1 najpozneje do 1. junija vsako leto.Člen 3Ta uredba začne veljati sedmi dan po njeni objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 21. decembra 1999Za KomisijoFranz FischlerČlan Komisije[1] UL L 167, 2.7.1999, str. 5.--------------------------------------------------PRILOGA I+++++ TIFF +++++--------------------------------------------------PRILOGA IIKode za obveščanje o načinih vedenja, ki pomenijo resno kršenje pravil skupne ribiške politikeKoda | Način vedenja |A1 | Oviranje dela ribiških inšpektorjev pri izvajanju njihovih dolžnosti preverjanja skladnosti z veljavnimi pravili Skupnosti |A2 | Poneverjanje, prikrivanje, uničevanje ali nedovoljeno spreminjanje dokazov, ki bi se lahko uporabili v teku preiskav ali sodnih postopkov |B1 | Oviranje dela opazovalcev pri izvajanju njihovih dolžnosti nadziranja skladnosti z veljavnimi pravili Skupnosti, določenimi v zakonodaji Skupnosti |C1 | Ribolov brez dovoljenja za gospodarski ribolov, posebnega ribolovnega dovoljenja ali drugega pooblastila, ki se zahteva za ribolov in ga je izdala država članica zastave ali Komisija |C2 | Ribolov z enim od prej navedenih dokumentov, katerega vsebina je bila ponarejena |C3 | Poneverjanje, uničevanje ali prikrivanje identifikacijskih oznak na ribiškem plovilu |D1 | Uporaba prepovedanega ribiškega orodja ali naprav, ki vplivajo na selektivnost orodja oziroma njihovo hranjenje na krovu |D2 | Uporaba prepovedanih načinov ribolova |D3 | Ribolovno orodje, ki je v določenem ribolovnem območju prepovedano in ni privezano oziroma pospravljeno |D4 | Namenski ribolov ali hranjenje na krovu vrste iz staleža, za katere velja moratorij ali prepoved ribolova |D5 | Nedovoljen ribolov na določenem območju in/ali v določenem obdobju |D6 | Neizpolnjevanje pravil glede najmanjših velikosti |D7 | Neizpolnjevanje pravil in postopkov, ki se nanašajo na pretovarjanje in ribiške aktivnosti, ki zajema skupne ukrepe dveh ali več plovil |E1 | Poneverjanje podatkov ali neizveden vpis podatkov v ladijski dnevnik, izjav o iztovarjanju, potrdil o prodaji, izjav o prevzemu in prevoznih listin oziroma neizpolnjevanje vodenja ali predložitve navedenih dokumentov |E2 | Nedovoljeno spreminjanje satelitskega sistema za spremljanje plovil |E3 | Namerno neizpolnjevanje pravil Skupnosti v zvezi z daljinskim prenosom gibanja ribiških plovil in podatkov o ribiških proizvodih na krovu |E4 | Neizpolnjevanje veljavnih nadzornih pravil pri opravljanju aktivnosti v vodah Skupnosti s strani poveljnika ribiškega plovila tretje države ali njegovega namestnika |F1 | Iztovarjanje ribiških proizvodov, ki niso v skladu s pravili Skupnosti o nadzoru in izvrševanju |F2 | Skladiščenje, predelava, prodaja in prevoz ribiških proizvodov, ki ne izpolnjujejo veljavnih tržnih standardov, zlasti tistih glede najmanjših velikosti |--------------------------------------------------